ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr.  55  din  18.11.2021
HOTĂRÂRE
privind aprobarea cuantumului și a numărului de burse acordate elevilor din învățământul preuniversitar de stat din Comuna Blândeşti pentru semestrul I al anului școlar 2021 / 2022
Consiliul Local al comunei Blândeşti; judeţul Botoşani, întrunit în şedinţa  ordinară din data de 18.11.2021
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu, referatul nr. 4014/17.11.2021 al compartimentului financiar-contabil;
Văzând  adresa nr. 1639/2021 a Școlii Gimnaziale nr. 1 Blândeşti; rapoartele  comisiilor de specialitate ale Consiliului Local al comunei Blândeşti; 
În conformitate cu prevederile:
- art. 82, art. 105 alin. (2) lit. d) din Legea educaţiei naţionale nr. 1/2011, cu modificările şi completările ulterioare,
- Hotărârii Guvernului nr. 558/1998 pentru modificarea Hotărârii Guvernului nr. 445/1997 privind stabilirea criteriilor generale de acordare a burselor şi a altor forme de sprijin material pentru elevii, studenţii şi cursanţii din învăţământul de stat, cursuri de zi; 
- Hotărȃrii Guvernului nr. 1094/2021 pentru aprobarea cuantumului minim al burselor de performanţă, de merit, de studiu şi de ajutor social pentru elevii din învăţământul preuniversitar de stat, cu frecvenţă, care se acordă în anul şcolar 2021 - 2022 
- Ordinului Ministrului Educaţiei, Cercetării, Tineretului şi Sportului nr. 5576/2011 privind aprobarea Criteriilor generale de acordare a burselor elevilor din invatamantul preuniversitar de stat;
În baza art. 129 alin (2) lit. d) și art. 129 alin. (7) lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE:
Art. 1. (1) Se aprobă numărul și cuantumul burselor acordate elevilor din învăţământul preuniversitar de stat din comuna Blândeşti, în semestrul I al anului şcolar 2021 - 2022, după cum urmează:
-  13 burse de merit în cuantum de 150 lei/lună;
-  1 bursă de studiu în cuantum de 100 lei/lună;
(2) Bursele se acordă ȋn limita fondurilor aprobate cu această destinație.
Art. 2  Primarul comunei Blândeşti şi Directorul Școlii Gimnaziale nr. 1 Blȃndești răspund de ducerea la îndeplinire a prevederilor prezentei hotărâri.
Preşedinte de şedinţă
Consilier local – Eugen CIOBANU 

